Milan Šufflay

D-ro Milan ŠUFFLAY (n. 1879 en Lepoglava; m. 18-an de februaro 1931 en Zagrebo) estis kroata historiisto kaj politikisto. Li estis murdita fare de la jugoslava sekretservo.

Šufflay estis internacie rekonata historiisto. Lia ĉefa esplortereno estis albanologio. Oni murdis lin, ĉar li estis kontraŭ la serboj-gvidata Jugoslavio, por alia Kroatio. Nome de lia afero elpaŝis Albert Einstein kaj Heinrich Mann, kiuj sendis leteron al Internacia ligo de Homrajtoj en Parizo postulante protekton de kroataj sciencistoj kontraŭ agado de jugoslavia reĝimo.

En la 20-aj jaroj kelkfoje ricevis leterojn, en kiuj oni mortminacis lin. En 1928 post murdo de Stjepan Radic Šufflay verkis libron Kroatio lume de la monda historio kaj politiko, en kiu opiniis, ke la kroata nacio suferas sub la jugoslavia regopovo kaj devas liberiĝi de ĝi. Krome li konsideris la riveron Drina limo inter civilizo de Oriento kaj Okcidento. Furiozecon de serbaj naciistaj medioj elvokis ankaŭ opinioj de Šufflay pri albanoj, kiuj laŭ li devenis de iliroj, kaj loĝis en Balkanoj multe pli frue ol serboj kaj kroatoj.

Šufflay estis aŭtoro de la unua kroata sciencfikcio, kiu restis manuskripte kaj eldoniĝis nur en 1998. Li estis eksterordinare lingve talentita. Jam dum studado scipovis la francan, germanan, italan, anglan, latinan, grekan, kaj ankaŭ slavajn lingvojn. Dum sia scienca laboro li eklernis ankaŭ albanan, hebrean kaj sanskriton.

Pensfadeno pri murdo de Šufflay enestas en la romano de Ismail Kadare – Aktoj de la afero pri H. (pollingva eldono 1994).

 Verkoj 
 1901: Hrvatska i zadnja pregnuća istočne imperije pod žezlom triju Komnena
 1904: Die Dalmatinische Privaturkunde
 1913-1918: Acta et diplomata res Albaniae mediae aetatis illustrantia kune kun K. Jireček kaj L. Thalloczy
 1920: Kostadin Balšić (1392-1401): historijski roman u 3 dijela
 1925: Srbi i Arbanasi
 1928: Hrvatska u svijetlu svjetske historije i politike : dvanaest eseja
 1931: Hrvati u sredovječnom svjetskom viru
 1998: Na Pacifiku god. 2255.: metagenetički roman u četiri knjige
 1999: Izabrani eseji, prikazi i članci
 1999: Izabrani eseji, rasprave, prikazi, članci i korespondencija
 2000: Izabrani politički spisi

 Bibliografio 
 Ivo Banac, The national question in Yugoslavia: origins, history, politics, Cornell University Press, 1988, ISBN 9780801494932

 Literaturo 
 Darko Sagrak: Dr. Milan pl. Šufflay, hrvatski aristokrat duha, ISBN 953-96514-0-9

 Vidu ankaŭ 
 Albanoj

 Eksteraj ligiloj 

 http://www.hr/darko/etf/nyt.html 
 http://www.hr/darko/etf/einste.html 
 http://www.hrt.hr/arhiv/ndd/11studeni/1109%20Sufflay.html  
 publika letero de Einstein al International League for Human Rights pro murdo de la Šufflay
 Artikolo en New York Times pri la morto de Šufflay

Kategorio:Kroataj verkistoj
Kategorio:Kroataj politikistoj
Kategorio:Sciencfikciaj verkistoj
Kategorio:Kroataj historiistoj
Kategorio:Kroataj malliberuloj
Kategorio:Jugoslavaj malliberuloj
Kategorio:Albanologoj
Kategorio:Atencitoj